b'\n_START_ARTICLE_\nCreative Commons\n_START_PARAGRAPH_\nCreative Commons (kratica CC, slov. ustvarjalna gmajna) je neprofitna organizacija, ki si prizadeva za pove\xc4\x8danje \xc5\xa1tevila avtorskih del, ki bi bila na voljo drugim, za legalno raz\xc5\xa1irjanje in uporabo. Projekt ponuja licence, ki natan\xc4\x8dno opredeljujejo pogoje uporabe del. V Sloveniji za to skrbi projekt Creative Commons Slovenija, ki je bil ustanovljen 29. oktobra 2005.\n_START_SECTION_\nZgodovina\n_START_PARAGRAPH_\nOrganizacijo so v Ameriki leta 2001 ustanovili Lawrence Lessig, Hal Abelson in Eric Eldred s podporo Centra za javno domeno. Prvi \xc4\x8dlanek o CC je napisal Hal Plotkin februarja 2002. Prvi komplet licenc je bil izdan decembra 2002. CC vodi odbor direktorjev. Januarja 2016 je obstajalo po oceni 1,1 milijarde del, licenciranih z razli\xc4\x8dnimi CC licencami. Marca 2015 je bilo na Flickrju ve\xc4\x8d kot 306 milijonov CC licenciranih fotografij.\n_START_SECTION_\nNamen in vpliv\n_START_PARAGRAPH_\nLicence so del gibanja copyleft, ki si prizadeva podpreti izgradnjo javne domene z zagotavljanjem alternative privzetemu\xc2\xa0\xc2\xbbvse pravice zadr\xc5\xbeane\xc2\xab\xc2\xa0in so imenovane\xc2\xa0\xc2\xbbnekatere pravice zadr\xc5\xbeane\xc2\xab. CC je zagotovil institucionalno, prakti\xc4\x8dno in legalno podporo za posameznike in skupine z \xc5\xbeeljo eksperimentirati in komunicirati s kulturo bolj svobodno.\n_START_SECTION_\nPodru\xc5\xbenice\n_START_PARAGRAPH_\nLeta 2015 je bilo ve\xc4\x8d kot 100 podru\xc5\xbenic, ki delujejo v ve\xc4\x8d kot 70 dr\xc5\xbeavnih zakonodajah za podporo in promocijo CC aktivnosti v svetu.\n_START_SECTION_\nCreative Commons Slovenija\n_START_PARAGRAPH_\nV Sloveniji je v letu 2005 za adaptacijo licenc slovenskemu pravnemu redu in jeziku poskrbel In\xc5\xa1titut za intelektualno lastnino.'